Diensooreenkoms – Jo Christal Dramaskool
Dienslewering Ooreenkoms 2022.
Die Kliënt gee toestemming aan Jo Christal Akademie (Pty) Ltd om foto's van leerders en ouers te plaas en te gebruik op ons Sosiale Netwerke en webtuiste vir bemarkingsdoeleindes, insluitend foto's wat self geneem is of aangestuur is. Indien NIE, versoek Jo Christal Akademie skriftelike kennis hiervan by admin@jochristaldramaskool.co.za sodat ons u wense hiermee kan nakom,
Die Kliënt onderneem om die klasgeld soos uiteengesit vir 2022 volgens hul gekose paaiement plan te betaal. 11 Paaiemente voor 7de van elke maand, 4 paaiement in Jan, April, Aug, Nov OF 1 paaiement met totale bedrag teen einde Feb.
Die Kliënt neem kennis dat klasse nie sal geskied op geskeduleerde vakansies en vakansiedae soos deur die regering en departement van onderwys uiteengesit. Die kliënt neem ook kennis dat klasse nie sal geskied vanaf 22 – 25 Aug 2022 (weens produksieweek) asook 12 – 15 September 2022 (weens Jo Christal Kunstefees)
Die Kliënt neem ook kennis van die regte bankrekening en verwysing wat gebruik moet word met EFT betalings, asook die proses vir kontantbetalings soos uiteengesit op www.jochristaldramaskool.co.za asook die inligtingsbrochure en die e-posse waarin die fakture verskyn.
Die Kliënt onderneem om 'n kopie te maak van hierdie kontrak vir hul rekords voor dit ingestuur word na Jo Christal Akademie (Pty) Ltd of 'n kopie af te trek vanaf www.jochristaldramaskool.co.za/klasse/diensooreenkoms/